Z  á  p  i  s  n  i  c  a

z rokovania Komisie na vyhodnotenie osobitného ponukového konania dňa 14. 12. 2023
zriadenej podľa § 8a ods. 6 zákona č.278/1993 Z. z. o správe majetku štátu v znení neskorších predpisov

Priebeh rokovania

Komisia Okresného úradu Trenčín na vyhodnotenie osobitného ponukového konania na prevod vlastníctva nehnuteľného majetku štátu v dočasnej správe Okresného úradu Trenčín, zapísaného v katastri nehnuteľností vedenom Okresným úradom Púchov, katastrálnym odborom, na LV č. 827 v k. ú. Hoštiná,  obec Púchov ako:

· pozemok KN-E parc. č. 151/3, druh pozemku zastavaná plocha a nádvorie o výmere 45 m2,  
      v podiele 1/1, 

bola menovaná Opatrením prednostu Okresného úradu Trenčín Ing. Romana Kozáčka. č. OÚ-TN-OO-2023/004609 - 21 zo dňa 27. 11. 2023 a to v nasledovnom zložení:

· predseda komisie:
Ing. Jana Hôrková
· členovia:

JUDr. Peter Filo




JUDr. Jana Habáňová




Ing. Ľubica Pilátová




Ing. Eva Šlosárová

Nakoľko ide o nehnuteľný majetok v dočasnej správe Okresného úradu Trenčín podľa § 5 zákona č. 278/1993 Z. z. o správe majetku štátu v znení neskorších predpisov, ktorý neslúži a ani v budúcnosti nebude slúžiť správcovi na plnenie úloh v rámci predmetu jeho činnosti alebo v súvislosti s ním, Okresný úrad Trenčín nevydal rozhodnutie o prebytočnosti a začal s týmto nehnuteľným majetkom nakladať ako s prebytočným majetkom štátu.

Predmetná  nehnuteľnosť bola ocenená v znaleckom posudku č. 145/2023 zo dňa 05.10.2023 vo veci stanovenia všeobecnej hodnoty podielov pozemkov parc. č. KN-E 151/4, pozemku parc. č. KN-E 151/3 v katastrálnom území Hoštiná, obec Púchov, okres Púchov, pre účely prevodu vlastníckeho práva,  vyhotoveným Ing. Zuzanou Jurigovou, 020 51 Dohňany č. 301,  znalcom v odbore Stavebníctvo, odvetvie Odhad hodnoty nehnuteľností, ktorá stanovila všeobecnú hodnotu nehnuteľnosti v sume 587,70 €, po zaokrúhlení 590,- €

Primeraná cena predmetnej nehnuteľnosti bola Okresným úradom Trenčín stanovená na 590,- €.

Dňa 10.10.2023 bola v registri ponúkaného majetku štátu, v časti ponuky pre správcov, zverejnená ponuka na prevod predmetného prebytočného nehnuteľného majetku štátu s uvedením lehoty na doručovanie ponúk. Lehota začala plynúť dňa 11.10.2023 a uplynula dňa 09.11.2023. Na uvedenú ponuku nereagoval žiadny zo správcov majetku štátu.

Ponukové konanie na predmetný nehnuteľný majetok nebolo úspešné, preto začal Okresný úrad Trenčín v súlade s § 8a zákona č. 278/1993 Z. z. o správe majetku štátu v znení neskorších predpisov uskutočňovať osobitné ponukové konanie.

Dňa 24.11.2023 bola uverejnená v registri ponúkaného majetku štátu, v časti osobitné ponukové konania ponuka na odplatný prevod predmetného prebytočného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 25.11.2023 a uplynula dňa 12.12.2023.
Primeraná cena predmetnej nehnuteľnosti bola Okresným úradom Trenčín stanovená na 590,- €, výška požadovanej finančnej zábezpeky bola určená sumou 50,- €.   


Na zverejnenú ponuku Okresného úradu Trenčín reagoval v stanovenej lehote jeden záujemca:
· Jozef Behro, Púchov...............cenová ponuka doručená dňa 11.12.2023
Vyhodnotenie osobitného ponukového konania bolo stanovené na deň 14.12.2023.

Komisia Okresného úradu Trenčín na vyhodnotenie osobitného ponukového konania na prevod predmetného nehnuteľného majetku štátu za osobnej prítomnosti všetkých jej členov otvorila zalepenú obálku s cenovou ponukou a zistila, že cenová ponuka záujemcu bola nasledovná:

· Jozef Behro............................... cenová ponuka............. 591,- €
Súčasne komisia skonštatovala, že finančná zábezpeka od záujemcu bola zložená v požadovanej výške 50,- € na určený účet Ministerstva vnútra SR v stanovenej lehote, t.j. do 12.12.2023, čím záujemca splnil podmienky osobitného ponukového konania.

Záver:

Komisia Okresného úradu Trenčín na vyhodnotenie osobitného ponukového konania na prevod vlastníctva nehnuteľného majetku v dočasnej správe Okresného úradu Trenčín vzhľadom na výsledok osobitného ponukového konania odporúča Ing. Romanovi Kozáčkovi, prednostovi Okresného úradu Trenčín, aby Okresný úrad Trenčín uzatvoril v súlade s § 11 zákona č. 278/1993 Z. z. o  správe majetku štátu v znení neskorších predpisov s Jozefom Behrom, 1. mája  886/43, 020 01 Púchov, kúpnu zmluvu o prevode vlastníctva nehnuteľného majetku štátu v dočasnej správe Okresného úradu Trenčín, zapísaného v katastri nehnuteľností vedenom Okresným úradom Púchov, katastrálnym odborom, na LV č. 827  k. ú. Hoštiná ako: pozemok KN-E parc. č. 151/3, zastavaná plocha a nádvorie o výmere 45 m2 v  podiele 1/1, za kúpnu cenu 591,- €.
Ing. Jana Hôrková, v.r.
JUDr. Peter Filo, v.r.
JUDr. Jana Habáňová, v.r.
Ing. Ľubica Pilátová, v.r.
Ing. Eva Šlosárová, v.r.
